section_heading: Izdavačka i urednička djelatnost
paragraph_text: U sklopu Hrvatskog centra ITI pokrenula i deset godina uređivala teatrološku biblioteku Mansioni (1994. – 2004.), gdje je uredila 25 naslova. Bila je urednica časopisa Kazalište u izdanju AGM-a (1999. – 2002.), a od 2009. – 2013. glavna urednica novopokrenute Biblioteke Ars Academica Umjetničke akademije u Osijeku. Pokrenula je novu, specijaliziranu, obiteljsku izdavačku kuću Citadela libri u kojoj uređuje naslove iz kazališta dok je njezin sin Oliver Nikčević zadužen za naslove iz povijesti.